**Μαθημα 10ο**

Aeneas bellum ingens geret in Italia. Populos feroces contundet, mores eis imponet et moenia condet. Tu Aeneam ad caelum feres. Postea Iulus, Aeneae filius, regnum ab Lavinio transferet et Albam Longam muniet. Post trecentos annos Ilia duos filios, Romulum et Remum, pariet, quos lupa nutriet. Romulus moenia Martia condet Romanosque de suo nomine appellabit. Romanis imperium sine fine erit. Caesar Augustus, ab Iulo ortus, Belli portas claudet et Saturnium regnum restituet. Hunc tu, ut Aeneam, in caelo accipies.

**ΜΕΤΑΦΡΑΣΗ:**
Ο Αινείας θα διεξαγάγει φοβερό πόλεμο στην Ιταλία. Θα συντρίψει άγριους λαούς, σε αυτούς θα επιβάλει ήθη και θα χτίσει τείχη. Εσύ θα αποθεώσεις τον Αινεία. Αργότερα, ο Ίουλος, ο γιος του Αινεία, θα μεταφέρει το βασίλειο από το Λαβίνιο και την Άλμπα Λόγγα θα οχυρώσει. Μετά από τριακόσια (300) χρόνια, η Ιλία θα γεννήσει δύο γιους, τον Ρωμύλο και τον Ρώμο, τους οποίους θα (ανα)θρέψει μια λύκαινα. Ο Ρωμύλος θα χτίσει τα τείχη του Άρη και θα ονομάσει τους Ρωμαίους από το όνομά του. Στους Ρωμαίους η εξουσία θα είναι χωρίς τέλος. Ο Καίσαρας Αύγουστος, καταγόμενος από τον Ίουλο, θα κλείσει τις πύλες του Πολέμου και θα αποκαταστήσει τη βασιλεία του Κρόνου. Αυτόν εσύ, όπως τον Αινεία, θα (υπο)δεχτείς στον ουρανό.
**ΠΑΡΑΤΗΡΗΣΕΙΣ:**

1. **ingens, ferox**: Τα τριγενή και μονοκατάληκτα επίθετα της γ΄ κλίσης σχηματίζουν τα παραθετικά με την προσθήκη των καταλήξεων -ior, -ior, -ius (για τον συγκριτικό βαθμό) και -issimus, -issima, -issimum (για τον υπερθετικό βαθμό) στο θέμα της γενικής του ενικού αριθμού.
2. **mores**: Το συγκεκριμένο ουσιαστικό υπάγεται στα **ετερόσημα**.Στον ενικό αριθμό *mos, moris* = *συνήθεια, έθιμο*, ενώ στον πληθυντικό αριθμό *mores, morum* = *ήθη, θεσμοί*.
3. **moenia**: Το συγκεκριμένο ουσιαστικό υπάγεται στα **pluralia tantum**, σε εκείνα, δηλαδή, τα ουσιαστικά που δεν διαθέτουν ενικό αριθμό. Ανήκει στη γ΄ κλίση ουσιαστικών και ως προς το γένος του είναι ουδέτερο.
4. **caelum**: Το συγκεκριμένο ουσιαστικό υπάγεται στη β΄ κλίση και είναι **ετερογενές.**Έτσι το ουσιαστικό caelum, -i στον ενικό αριθμό απαντά ως ουδέτερο, ενώ στον πληθυντικό αριθμό caeli, -orum απαντά ως αρσενικό.
5. **Martia, Saturnia**: Όσα επίθετα δηλώνουν καταγωγή ή προέλευση δεν σχηματίζουν παραθετικά1.
6. **post annos**: Στη συγκεκριμένη περίπτωση το post (όπως και το ante) λειτουργούν ως προθέσεις, γιατί συντάσσονται με αιτιατική και δημιουργούν εμπρόθετο προσδιορισμό του χρόνου. Τόσο το post (= μετά) όσο και το ante (= πριν) είναι δυνατόν να συντάσσονται και με αφαιρετική, οπότε σε αυτή την περίπτωση λειτουργούν ως επιρρηματικοί προσδιορισμοί του χρόνου και η αφαιρετική χαρακτηρίζεται ως αφαιρετική του μέτρου ή της διαφοράς. Το post και το ante δηλώνουν το πόσο μετά ή το πόσο πριν έγινε κάτι.2


7. **trecentos**: Υπάγεται στα απόλυτα αριθμητικά επίθετα και κλίνεται όπως τα τριγενή και τρικατάληκτα επίθετα της β΄ κλίσης. Τα απόλυτα αριθμητικά δεν κλίνονται:

	1. από το 4 (quattuor) μέχρι το 100 (centum) είναι άκλιτα.
	2. κλίνονται μόνο τα τρία πρώτα, δηλ. το unus, una, unum = 1, το duo, duae, duo = 2 και το tres, tres, tria = 3.
	3. το 1000 (mille) είναι άκλιτο.
	4. κλιτά είναι όσα φανερώνουν εκατοντάδες (π.χ. trecenti, -orum//trecentae, -arum//trecenta, -orum).
	5. Επίσης, το milia (ή millia: millia, millium, millibus, millia, - , millibus).3 (πρβλ. centum – trecenti / mille – tria millia)
8. **Aeneas**: Το κύριο όνομα **Aeneas** υπάγεται στην α΄ κλίση των ουσιαστικών και κατά κανόνα δεν σχηματίζει πληθυντικό αριθμό.Αἰνείας (αρχαία ελληνική) → Aeneas (λατινική)
Αἰνείαν (αρχαία ελληνική) → Aenean (λατινική)
9. **Romanosque**: Τα εθνικά ονόματα ή τα ονόματα λαών δεν σχηματίζουν ενικό αριθμό (pluralia tantum),5 με εξαίρεση τα Graecus, -i = ο Έλληνας, Romanus, -i = ο Ρωμαίος, Latinus, -i = ο Λατίνος, τα οποία σχηματίζουν και ενικό αριθμό.
10. **filius**:γενικήενικ.: **filii/fili**
κλητική ενικού: **fili**
11. **fero, transfero**: Οι τύποι του ρήματος που σχηματίζονται από το θέμα του ενεστώτα (fer-) συγκόπτουν α) το συνδετικό φωνήεν i μπροστά από το s και t των καταλήξεων και β) το συνδετικό φωνήεν ĕ, όταν το ακολουθεί r.6 Το συγκεκριμένο ρήμα (το ρήμα *transfero* είναι σύνθετο από την πρόθεση *trans* και το ρήμα *fero*) σχηματίζει το β΄ ενικό πρόσωπο της προστακτικής του ενεστώτα στην ενεργητική φωνή ως *fer* και *transfer*.
12. **pario**: Το ρήμα pario (ανήκει στα 15 ρήματα της γ΄ συζυγίας σε -io) εμφανίζει ιδιαιτερότητα στη μετοχή του μέλλοντα η οποία σχηματίζεται ως **pariturus, -a, -um**. Επομένως, όσοι τύποι παράγονται από τη μετοχή του μέλλοντα θα σχηματιστούν με βάση αυτό τον τύπο.

π.χ. απαρέμφατο μέλλοντα Ε.Φ.: pariturum, -am, -um esse / parituros, -as, -a esse
13. **ortus**: Η συγκεκριμένη μετοχή προέρχεται από το ρήμα orior, ortus sum, oriri, το οποίο εντάσσεται στη δ΄ συζυγία και είναι αποθετικό, δηλαδή είναι ένα ρήμα που διαθέτει μόνο μέση/παθητική φωνή, αλλά ενεργητική (ή ουδέτερη) σημασία [πρβλ. π.χ. *έρχομαι* της Αρχαίας και Νέας Ελληνικής] (μόνο το γερουνδιακό διατηρεί την παθητική σημασία του). Κλίνονται όπως τα ρήματα της παθητικής φωνής αλλά:

	1. δεν διαθέτουν απαρέμφατο μέλλοντα από τη μέση φωνή
	2. διαθέτουν από την ενεργητική φωνή:
		1. μετοχή ενεστώτα
		2. μετοχή μέλλοντα
		3. απαρέμφατο μέλλοντα
		4. υποτακτική μέλλοντα
		5. σουπίνο
		6. γερούνδιο

Το συγκεκριμένο ρήμα εμφανίζει και την εξής ιδιαιτερότητα:

Σχηματίζει τη μετοχή του μέλλοντα ως **oriturus, -a, -um**, επομένως, όσοι τύποι παράγονται από τη μετοχή του μέλλοντα θα σχηματιστούν με βάση αυτό τον τύπο, δηλ. απαρέμφατο Ε.Φ.

π.χ. απαρέμφατο μέλλοντα Ε.Φ.: oriturum, -am, -um esse και orituros, -as, -a esse

1. **condo:** Τα σύνθετα ρήματα του do με μονοσύλλαβη πρόθεση, όπως εδώ, κλίνονται σύμφωνα με τη γ΄ συζυγία (πρβλ. **per**do), ενώ τόσο το απλό do όσο και τα σύνθετά του με δισύλλαβη πρόθεση (**circum**do) σύμφωνα με την α΄ συζυγία.

do - dedi - datum - dāre, 1

condo - condidi - conditum - condĕre, 3

**Aeneas bellum ingens geret in Italia. Populos feroces contundet, moreseisimponetetmoeniacondet. TuAeneam ad caelumferes.PosteaIulus, Aeneaefilius, regnum abLavinio transferetetAlbamLongammuniet. Post trecentosannos Ilia duos filios, RomulumetRemum, pariet, quoslupanutriet. Romulus moeniaMartiacondetRomanosquedesuonomineappellabit.Romanis imperium sine fineerit. Caesar Augustus, abIuloortus, Belli portasclaudetetSaturnium regnum restituet. Hunctu, utAeneam, incaeloaccipies.**

**Β1.** Με ποιες λέξεις του κειμένου έχουν ετυμολογική συγγένεια οι παρακάτω λέξεις:

*άμυνα, σιελ, περιφέρεια, νομιναλισμός, φινάλε, πόρτα, κλείνω*

**Γ1.α.** *Να γράψετε στις παρακάτω συνεκφορές τους τύπους που ζητούνται*:

**- bellumingens:** αφαιρετική ενικού και ονομαστική πληθυντικού

**- Populosferoces:** δοτική ενικού και γενική πληθυντικού

**- suonomine:** ονομαστική ενικού και πληθυντικού

**β.** *Να γράψετε τους τύπους που ζητούνται:*

**- moenia:** γενική πληθυντικού

**- filius:** ονομαστική πληθυντικού

**- fine:** αιτιατική πληθυντικού

**Γ2.α. eis, tu, quos, hunc:** να γράψετε τις παραπάνω αντωνυμίες στη δοτική ενικού στο ίδιο γένος.

 **β.** *Να γράψετε τους τύπους που ζητούνται στην οριστική της ενεργητικής φωνής*:

**- geret:** γ΄ πληθυντικό ενεστώτα

**-accipies:** β΄ ενικό παρατατικού

**- condet:** β΄ πληθυντικό παρακειμένου

**- claudet:** γ΄ πληθυντικό συντελεσμένου μέλλοντα

**γ. feres:** να γράψετε τα απαρέμφατα και τις μετοχής του ρήματος στην ενεργητική

**δ. appellabit:** να γράψετε το β΄ και γ΄ ενικό οριστικής ενεστώτα στη μέση φωνή

**Δ1.** *Να αναγνωρίσετε συντακτικά τις υπογραμμισμένες λέξεις*

**Δ2.Aeneas bellum ingens geret in Italia:***Να μετατραπεί η παραπάνω πρόταση σε απαρεμφατική φράση, αφού εξαρτηθεί από τις φράσεις: α/* ***Caesar dixit,*** *β/* ***Aeneas dixit***